Езоп
Рибар, който удря водата

Превод от старогръцки: Тодор Сарафов, 1967

chitanka.info

Един рибар отишъл да лови риба в някаква река. Проснал мрежата така, че обхванал от двете страни течението. Привързал и камък за ленено въже и заудрял с него водата, та като бягат рибите, да попадат само в мрежата. Някакъв човек, който живеел по тези места, като го видял какво прави, му отправил упрек, че размътва реката и не оставя хората да пият бистра вода. А рибарят отговорил:

— Че ако не се разбърка реката, аз трябва да умра от глад.

Така и в държавата демагозите си уреждат най-добре интересите тогава, когато довеждат отечеството си до размирици.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.